Peste 69.000 de persoane au fost vaccinate în ultimele 24 de ore. Situația reacțiilor adverse.
Comitetul Naţional de Coordonare a Activităţilor privind Vaccinarea împotriva COVID-19 (CNCAV) a anunțat miercuri că în ultimele 24 de ore au fost vaccinate în România 69.477 de persoane. Conform CNCAV, 24.480 dintre persoanele vaccinate au primit prima doză de vaccin, iar 44.997 pe cea de-a doua.
50.237 de persoane au primit serul produs de Pfizer, 4.312 pe cel produs de Moderna, 6.253 cel de la AstraZeneca, iar 8.675 persoane au primit vaccin Johnson&Johnson.De la începutul campaniei de vaccinare, în România au fost vaccinate 4.257.317 persoane, dintre care 3.406.051 cu ambele doze.În ultimele 24 de ore au fost înregistrate 48 de reacții adverse.De la începutul campaniei de vaccinare, au fost raportate 15.990 de reacții adverse.CNCAV precizează că 138 reacții adverse sunt în curs de investigare.